Page:Ludus Coventriae (1841).djvu/258

 Omnes Consolatores. We allewith o voys ffor God do the knowe, And for oure Savyour we do the reverens; Alle oure hool love now in the doth growe, O sovereyn Lord of most excellens! Helpe us of ȝour grace whan that we go hens, ffor azens deth us helpyht not to stryve, But aȝen ȝour myght is no resistens, Oure dethe ȝe may aslake and kepe us stylle on lyve.

Jhesus. Now I have shewyd in opyn syght, Of my Godhed the gret glorye; To-ward my passyon I wyl me dyght, The tyme is nere that I must deye. ffor alle mankynde his sowle to bye, A crown of thorn xal perchyn myn brayn, And on the mont of Calvarye, Upon a cros I xal be slayn.